gu en en id en en fi en en fr fi nl en en en gu en en gu gu gu en gu gu en gu en gu gu en en en fa en en en en en gu gu gu gu gu en gu gu gu en en en en en en en en en en en en en en fi en en fr fi nl en en en en
શું કરવું શું ના કરવું એ વિમર્શ કરવા કરતા આગળ વધતા રહેવું. | Sanjay V Shah
Writer, journalist and CMD of Mangrol Multimedia Limited
પથરાયો છુ પ્રયત્નના જંગલમાં ડાળડાળ
ને હું જ વિસ્તરુ છું વિકલ્પોના રણ સુધી
‘આગે ખાઇ ઔર પીછે દરિયા’ જેવી અવઢવ આપણા જીવનમાં છાશવારે આવે છે. બેમાંથી એક વિકલ્પ પસંદ કરી અને આવનારી ક્ષણ જીવવાની હોય ત્યારે આપણું મનોમંથન ચરમસીમાએ પહોંચી જાય છે. જિંદગીનાં નાજુક પાસાં જ નહીં પણં ઓફિસે ગૂટલી મારવાથી લઇ બે સારી ફિલ્મમાંથી આજે, અત્યારે કઇ ફિલ્મ જોવી એની દ્વિધા પણ વિચિત્ર હોય છે. જાણકારો કહે છે કે માણસે પોતાની પ્રાયોરિટી પોતે જ નક્કી કરવાની હોય. ‘આમ કરીશ તો તેમ થશે અને તેમ કરીશ તો આમ, બાવો બાર પકડવા જાય ને બગડે બધાં કામ, એવું આપણી સાથે વારંવાર થતું રહે છે. ભૂલ આપણી જ છે. આપણી બેદરકારી અને આપણી નફિકરાઇ આપણને અગત્યના મુદ્દાઓના નિર્ણય એડવાન્સમાં લેતા ટાળે છે. ચશ્માંના બે કાચ પારદર્શક હોવા ખૂબ જરૂરી હોય તો પછી જિંદગીમાં, નિર્ણયોમાં પારદર્શકપણું કેમ નહીં? પ્રયત્નોના, વિકલ્પોના રૂમાલનો સમયસર ઉપયોગ કરી પરિસ્થિતિઓના ચશ્માંળા કાચને પહેલેથી જ ચકચકિત કરી રાખતાં શીખો. આજનો નિર્ણય કાલે બૂમરેગ થઇ આફત નોતરે એવી બીકે કોઇ નિર્ણય લેવાનો જ નહીં એ ન ચાલે. તમારું ભલું કેમાં છે એ તમે જાતે જ નક્કી કરતા શીખો. ઉતાવળિયા નિર્ણય પછી પરિણામ સારું આવે તો એ નસીબ પણ બુદ્ધિપૂર્વક લીઘેલા નિર્ણયનું પરિણામ બૂરું આવે તો પણ તમે ડગી નહીં જશો. વિકલ્પોના રણમાં એકાદી વીરડી હોય જ અને એ વીરડી સુધી પહોંચવા માટે જાતે ઘસાવું પડે.
21/02/1998, શનિવારના રોજ મુંબઇ સમાચારમાં પ્રસિદ્ધ રણકાર, જેના લેખક સંજય વિ. શાહ છે. તેઓ આ કટાર કલ્પના જોશીના ઉપનામે લખતા હતા.
| Tags: અવઢવ, ગુજરાતી ન્યુઝપેપર, ગુજરાતી સુવિચાર, નફિકરાઇ, બેદરકારી, બોમ્બે સમાચાર, મનોમંથન, મુંબઇ સમાચાર, રણકાર, વિકલ્પ, સંજય વિ. શાહ, સુવિચાર
← ગળાકાપ હરીફાઇમાં હંમેશા સુસજ્જ રહો.
ઉઝબેકિસ્તાનઃ શિસ્ત, શાંતિ અને આમીર તિમુરનો દેશ →
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
ઉઝબેકિસ્તાનઃ શિસ્ત, શાંતિ અને આમીર તિમુરનો દેશ
શું કરવું શું ના કરવું એ વિમર્શ કરવા કરતા આગળ વધતા રહેવું.
ગળાકાપ હરીફાઇમાં હંમેશા સુસજ્જ રહો.
દ્રઢ મનોબળ સફળતા સુધી લઇ જાય છે.
ઓછી આવક એ ઉપનામ છે, આપણી ઝાઝી ઇચ્છાઓનું.
Vinod nandha on લાઇક હસમુખ ગાંધી, લાઇક વિનોદ મહેતા
sanjay shah on આત્મવિશ્વાસ એ સફળતાની શરૂઆત છે
KIRTI on આત્મવિશ્વાસ એ સફળતાની શરૂઆત છે
Precious Lite 2015 | All Rights Reserved. Precious Lite theme by Flythemes